**ՆԱԽԱԳԻԾ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ**

**ՀԱՄԱՅՆՔԻ ԱՎԱԳԱՆԻ ՈՐՈՇՈՒՄ**

**«03» դեկտեմբերի 2021 թվականի N -Ա**

**ԱՄԱՆՈՐՅԱ ՏՈՆԵՐԻ ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Գյումրի համայնքի ավագանու 2017թվականի նոյեմբերի 06-ի N119-Նորոշման 1-ին կետով հաստատված կարգի 7-րդ կետի 3-7-րդ ենթակետերի դրույթներով, հիմք ընդունելով Հայաստանի Հանրապետության պաշտպանության նախարարության զորակոչային և զորահավաքային համալրման ծառայության Շիրակի մարզի տարածքային ստորաբաժանման պետ Ա.Թումանյանի ներկայացրած ցուցակները Գյումրի համայնքի ղեկավարին ուղղված գրությունը (համայնքապետարանում մուտքագրված 2021 թվականի նոյեմբերի 12-ին N 19976 թվագրությունով)՝ **Գյումրի** **համայնքի ավագանին որոշում է.**

1. Հատկացնել դրամական օգնություն ներքոգրյալ ընտանիքներին և անձանց.

1) Արցախյան պատերազմում (1991-1994թվականներին) զոհված թվով 104 (մեկ հարյուր չորս) ազատամարտիկների ընտանիքներից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 2 080 000 (երկու միլիոն ութսուն հազար) Հայաստանի Հանրապետության դրամ՝ համաձայն N1 հավելվածի,

2) զոհված (մահացած) թվով 301 (երեք հարյուր մեկ) զինծառայողների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 6 020 000 (վեց միլիոն քսան հազար) Հայաստանի Հանրապետության դրամ՝ համաձայն N 2 հավելվածի,

3) Արցախյան պատերազմի 1-ին կարգի հաշմանդամ թվով 17 (տասնյոթ) ազատամարտիկներից յուրաքանչյուրին՝ 15 000 (տասնհինգ հազար) Հայաստանի Հանրապետության դրամ, ընդամենը՝ 255 000 (երկու հարյուր հիսունհինգ հազար) Հայաստանի Հանրապետության դրամ ՝ համաձայն N3 հավելվածի,

4) 2-րդ, 3-րդ կարգի հաշմանդամ թվով 232 (երկու հարյուր երեսուներկու) ազատամարտիկներից յուրաքանչյուրին՝ 10 000 (տասը հազար) Հայաստանի Հանրապետության դրամ, ընդամենը՝ 2 320 000 (երկու միլիոն երեք հարյուր քսան հազար) Հայաստանի Հանրապետության դրամ՝ համաձայն N 4 հավելվածի,

5) Գյումրի քաղաքի Հայրենական Մեծ պատերազմի մասնակից թվով 2 (երկու) վետերաններից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 40 000 (քառասուն հազար) Հայաստանի Հանրապետության դրամ՝ համաձայն N5 հավելվածի:

6) 1956 թվականի հոկտեմբերին Հունգարիայի հեղաշրջման ճնշմանը մասնակից թվով 5 (հինգ) վետերաններից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 100 000 (մեկ հարյուր հազար) Հայաստանի Հանրապետության դրամ՝ համաձայն N6 հավելվածի:

7) 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ անհայտ կորած համարվող թվով 4 (չորս) զինծառայողների ընտանիքներին՝ յուրաքանչյուրին 20 000 (քսան հազար) Հայաստանի Հանրապետության դրամ, ընդամենը՝ 80 000 (ութսուն հազար) Հայաստանի Հանրապետության դրամ ՝ համաձայն N7 հավելվածի:

8) 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ գերեվարված թվով 10 (տաս) զինծառայողների ընտանիքներին՝ յուրաքանչյուրին 20 000 (քսան հազար) Հայաստանի Հանրապետության դրամ, ընդամենը՝ 200 000 (երկու հարյուր հազար) Հայաստանի Հանրապետության դրամ ՝ համաձայն N8 հավելվածի:

1. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Գյումրի համայնքի 2021 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Դ. ԱՌՈՒՇԱՆՅԱՆ**

**Կ .ԲԱԴԱԼՅԱՆ**

**Ա.ՄԱՆՈՒԿՅԱՆ**

**Մ.ՄԿՐՏՉՅԱՆ**

կատ՝ Ա.Տաշչյան

**ՀԻՄՆԱՎՈՐՈՒՄ**

**«ԱՄԱՆՈՐՅԱ ՏՈՆԵՐԻ ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Մայիսյան տոների կապակցությամբ դրամական օգնություն հատկացնելու մասին» որոշման ընդունումը պայմանավորված է Հայրենական Մեծ պատերազմի վետերաններին, Արցախյան ազատամարտի ժամանակ զոհված ազատամարտիկների ընտանիքներին, զոհված (մահացած) զինծառայողների ընտանիքներին, Գյումրու զինկոմիսարիատում հաշվառված հաշմանդամ զինծառայողներին, 1956թ հոկտեմբերին Հունգարիայի հեղաշրջման ճնշմանը մասնակից վետերաններին, 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ գերեվարված և անհայտ կորած համարվող զինծառայողներն դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

**« ԱՄԱՆՈՐՅԱ ՏՈՆԵՐԻ ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ »**

**ՈՐՈՇՄԱՆ ԸՆԴՈՒՆՄԱՆԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Ամանորյա տոների կապակցությամբ դրամական օգնություն հատկացնելու մասին» որոշման ընդունմամբ Գյումրի համայնքի 2021 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: